Feestelike liggiefees | Mogol Pos
LEPHALALE — Die “Christmas Light Extravaganza” is van 6 – 8 Januarie by die New Hope Centre (langs Laeveld Busdiens) in Onverwacht gehou.
Die aande was ingekleur met ŉ ligtonnel, kersversierings, Vader Kersfees, kosstalletjies, musiek en kersliedere by kerslig.
Die doel van die liggiefees is om fondse vir die New Hope-sentrum in te samel sodat terminaal siek mense tuis versorg kan word asook om minderbevoorregtes by te staan.
Die New Hope-sentrum is ŉ geregistreerde nie-winsgewende organisasie, gestig in 1999, met die missie om die lewenskwaliteit van siek en minderbevoorregte mense, weduwees, weeskinders en ou mense te verbeter.
Hulle poog om ŉ daadwerklike verskil te maak in die lewens van ongeveer 20 hulpbehoewende ou mense en hulle bied ook ŉ tuisversorgingsdiens aan.
Indien jy enige van bogenoemde dienste benodig en/of ŉ hart het vir mense in nood, skakel gerus in by die New Hope Centre en kontak hulle by die volgende nommers: 014 763 4501/074 612 4199/063 727 5430/082 447 5198/071 133 8981 of 079 711 2477.
Raak betrokke by ŉ gemeenskapsprojek of stel jouself beskikbaar as ŉ deeltydse vrywilliger. Skenk kos of klere, inisieer ŉ fondsinsamelingsprojek in samewerking met die New Hope-sentrum, bied jou hulp aan as mentor of vaardigheidsaanbieder en/of berader vir veral jeugdiges.
Die New Hope-sentrum het die gemeenskap nodig om die gemeenskap te kan dien.
(Nog foto’s op Mogol Pos se Facebook)
Marapong matric results
Murdered on Christmas day
3-year-old kidnapped by dad
Previous Article Kansa saamweesoggend